iraklixyz/georgian-wikipedia-cleaned huggingface dataset:
ეზრა მილერი

ეზრა მეთიუ მილერი (; დ. 30 სექტემბერი, 1992, უიკოფი, ნიუ-ჯერსი, ამერიკის შეერთებული შტატები) — ამერიკელი მსახიობი და ვოკალისტი. მილერის სამსახიობო დებიუტი იყო ფილმში „სკოლის შემდეგ“ (2008). იგი თამაშობს კევინის როლს ლინ რემზის ფილმში, სახელწოდებით „კევინზე უნდა ვილაპარაკოთ (2011). ემა უოტსონთან და ლოგან ლერმანთან ერთად მონაწილეობს სტივენ ჩბოსკის ფილმში „მარტოსულობის უპირატესობანი“ (2012).

მილერი თამაშობს კრედენს ბეარბოუნის როლს ფილმებში: „ჯადოსნური ცხოველები და სად ვიპოვოთ ისინი“ (2016) და „ჯადოსნური ცხოველები: გრინდელვალდის დანაშაული“ (2018).

ადრეული ცხოვრება
ეზრა მეთიუ მილერი 1992 წლის 30 სექტემბერს უიკოფში, ნიუ-ჯერსიში დაიბადა. მას ორი და ჰყავს - საია და კეიტლინი. დედამისი, მარტა მილერი, მოცეკვავეა.

ექვსი წლის ასაკიდან მეცადინეობდა ოპერის სიმღერაში. მილერს უმღერია მეტროპოლიტენის ოპერის თეატრში. იგი სწავლობდა ჰადსონის სკოლაში, სადაც 16 წლის ასაკში შეწყვიტა სწავლა.

კარიერა
მილერის სამსახიობო კარიერა 2008 წელს დაიწყო ფილმით „სკოლის შემდეგ“ (რეჟ. ანტონიო კამპოსი). 2009 წელს იგი ჩნდება რეიმონდ დე ფელიტას ფილმში, სახელწოდებით „სითი აილენდი“, სადაც ასევე ენდი გარსია, ჯულიანა მარგულისი და სტივენ სტრეიტი მონაწილეობენ.

2009 წელს, მან (ვოკალი, დრამი), ლილა ლარსონმა (ვოკალი, გიტარა, ბასი და დრამი) და ჯოშ აუბინმა (ბასი, კლავიში, გიტარა, ვოკალი), მუსიკალური ბენდი დააარსეს, სახელწოდებით . მათ სამი ალბომი აქვთ გამოშვებული.

2010 წელს მილერმა შეასრულა მთავარი როლი ბრაიან გულობოვის ფილმში, „ერიდეთ შეშლილს“. მილერი 2010 წლის ფილმში, სახელწოდებით „ყოველი დღე“ (რეჟ. რიჩარდ ლევინი), მეორეხარისხოვან როლს ასრულებს.

2011 წელს გამოვიდა ლინ რემზის ფილმი სახელწოდებით „კევინზე უნდა ვილაპარაკოთ“, რომელიც ამერიკელი მწერლის, ლაიონელ შრაივერის 2003 წლის იმავე სახელწოდების მქონე რომანის ადაპტაციაა. ფილმში ეზრა მილერი მთავარ როლს ასრულებს. მასში ასევე მონაწილეობენ ტილდა სუინტონი და ჯონ კრისტოფერ რაილი.

2012 წლის ფილმში, „მარტოსულობის უპირატესობანი“, მილერი პატრიკის როლს ასრულებს. მასთან ერთად ფილმში ლოგან ლერმანი და ემა უოტსონი თამაშობენ. ფილმი სტივენ ჩბოსკის იმავე სახელწოდების მქონე 1999 წლის რომანის ადაპტაციაა. ეზრა მილერი -თან ინტერვიუში პატრიკის პერსონაჟზე საუბრობს: „...ვფიქრობ, რომ ის [პატრიკი] ძალიან მომხიბვლელი, კომუნიკაბელური, ექსტრავერტი ბავშვია, სავსე საუცხოო სიამაყის გრძნობით. ისეთი ამაყია იმით, ვინც არის და იმით, ვინც ხდება! თავის თავში საოცარ სინათლეს ატარებს, როცა იუმორს იყენებს ყველაზე რთულ სიტუაციებშიც კი. ის საოცარი, კეთილგანწყობილი პერსონაჟია“.

მილერი კრედენს ბეარბოუნსს თამაშობს 2016 წლის ფილმში „ჯადოსნური ცხოველები და სად ვიპოვოთ ისინი“, რომელიც ჰარი პოტერის ფილმების მიხედვით შექმნილი ნამუშევარია. იგი ასევე მონაწილეობს 2018 წელს გამოსულ ფილმში „ჯადოსნური ცხოველები: გრინდელვალდის დანაშაული“.

პირადი ცხოვრება
2012 წელს ეზრა მილერმა განაცხადა, რომ იგი ქუეერია.

2010 წელს, ფილმის, სახელწოდებით „ერიდეთ შეშლილს“ გადაღებებისას, რომანტიკულ ურთიერთობაში იმყოფებოდა ამერიკელ მსახიობთან და ვოკალისტთან, ზოი კრავიცთან.

ფილმოგრაფია
სრულმეტრაჟიანი ფილმები
ვოლფგანგ პეტერსენი

ვოლფგანგ პეტერსენი (; დ. 14 მარტი, 1941, ემდენი, გერმანია) — გერმანელი კინორეჟისორი, პროდიუსერი და სცენარისტი. მისი ფილმი, „წყალქვეშა ნავი“ (1981) „ოსკარზე“ იყო ნომინირებული ექვს კატეგორიაში.

პეტერსენის სხვა ცნობილი ფილმებია „დაუსრულებელი ამბავი“ (1984), „ჩემო მტერო“ (1985), „ცეცხლის ხაზზე“ (1993), „ეპიდემია“ (1995), „პრეზიდენტის თვითმფრინავი“ (1997), „სრულყოფილი შტორმი“ (2000), ტროა (2004) და „პოსეიდონი“ (2006).

ადრეული ცხოვრება
ვოლფგანგ პიტერსენი 1941 წლის 14 მარტს ემდენში, გერმანიაში დაიბადა. 1953-დან 1960 წლამდე იგი იონაჰეუმის გიმნაზიაში სწავლობდა. იგი დრამატურგიას შეისწავლიდა ბერლინსა და ჰამბურგში. 1966-1970 წლებში სწავლობდა ბერლინის კინოსა და ტელევიზიის აკადემიაში.

კარიერა
პეტერსენმა თავისი პირველი სრულმეტრაჟიანი ფილმი, ფსიქოლოგიური თრილერი, 1974 წელს გადაიღო, სახელწოდებით „ჩვენ ან ის“. იგი ჰორსტ ბოსეცკის იგივე სახელწოდების მქონე რომანზეა დაფუძნებული.

1977 წელს გამოვიდა პეტერსენის შემდეგი ფილმი, სახელწოდებით „შედეგი“, რომელიც ალექსანდერ ციგლერის ავტობიოგრაფიული რომანის ადაპტაციაა ჰომოსექსუალური სიყვარულის შესახებ.

1982 წელს გადაიღო ფილმი, „წყალქვეშა ნავი“, რომელიც მეორე მსოფლიო ომს ეხება. ფილმმა დადებითი გამოხმაურებები დაიმსახურა როგორც აუდიტორიისგან, ასევე კინოკრიტიკოსებისაგან. იგი „ოსკარის“ ექვს კატეგორიაში იყო ნომინირებული. მათ შორის ორი, - საუკეთესო რეჟისორისა და საუკეთესო ადაპტირებული სცენარის - უშუალოდ ვოლფგანგ პეტერსენს მიემართება. ფილმში მთავარ როლს იურგენ პროშნოვი ასრულებს.

1984 წელს გამოვიდა ფილმი „დაუსრულებელი ისტორია“, რომელიც პატერსენის პირველი ინგლისურენოვანი ნამუშევარია. 1985 წელს გადაიღო „ჩემო მტერო“, რომელიც წარუმატებელი გამოდგა.

1993 წელს პეტერსენის გამოვიდა თრილერი „ცეცხლის ხაზზე“, რომელშიც მთავარ როლს კლინტ ისტვუდი ასრულებს. 1995 წელს გამოვიდა სასპენსის ჟანრის თრილერი, „პანდემია“. ფილმში დასტინ ჰოფმანი თამაშობს. პეტერსენის 1997 წლის ფილმი, სახელწოდებით „პრეზიდენტის თვითმფრინავი“, კომერციულად წარმატებული გამოდგა. ფილმის ოპერატორი გერმანელი კინოოპერატორი მაიკლ ბალჰაუსია, რომელიც ამერიკელ რეჟისორთან, მარტინ სკორსეზესთან მუშაობით არის ცნობილი.

1998 წელს ვოლფგანგ პეტერსენი უკვე ცნობილი ჰოლივუდის რეჟისორი იყო. იგი ჰარი პოტერის ფილმების პირველი ნაწილის, სახელწოდებით „ჰარი პოტერი და ფილოსოფიური ქვა“ რეჟისორად განიხილებოდა.

2000-იან წლებში პეტერსენმა „სრულყოფილი შტორმი“ (2000) და „ტროა“ (2004) გადაიღო. ისინი კომერციულად წარმატებული გამოდგა.

2006 წლის მაისში გამოვიდა პეტერსენის ფილმი, „პოსეიდონი“, რომელიც პოლ გალიკოს 1969 წლის რომანზეა დაფუძნებული, სახელწოდებით „პოსეიდონის თავგადასავალი“. ფილმის ბიუჯეტი 160 მილიონ დოლარს შეადგენდა. მასში კურტ რასელი, ჯოშ ლუკასი, რიჩარდ დრეიფუსი, ემი როსუმი, ჯაქინდა ბერეტი, მაიკ ფოგელი, მია მაესტრო, ჯიმი ბენეტი და ანდრე ბრაუგერი იღებენ მონაწილეობას. ფილმის ოპერატორი ჯონ სინილი, ხოლო პროდუსერები კი ვოლფგანგ პეტერსენი და დუნკან ჰენდერსენი არიან. სცენარის ავტორი მარკ პროტოსევიჩია.

10 წლიანი შესვენების შემდეგ, პეტერსენი კინოხელოვნებას 2016 წელს დაუბრუნდა კომედიური ფილმით „ოთხნი ბანკის წინააღმდეგ“. იგი პეტერსენის პირველი გერმანულენოვანი ფილმია „წყალქვეშა ნავის“ (1981) შემდეგ.

ფილმოგრაფია
სრულმეტრაჟიანი ფილმები
ბობ ოდენკირკი

რობერტ ჯონ ოდენკირკი (; დ. 22 ოქტომბერი, 1962, ბერვინი, ილინოისი, აშშ) — ამერიკელი მსახიობი, კომიკოსი, სცენარისტი, რეჟისორი და პროდიუსერი. მისი ყველაზე ცნობილი სამსახიობო როლია სოლ გუდმენი ამერიკულ დეტექტიურ ტერესერიალში, სახელწოდებით „ “ (2008-2013).

მიუღია მონაწილეობა ფილმებსა და ტელესერიალებში: „ნებრასკა“ (2013, რეჟ. ალეგზანდერ პეინი), „ფარგო“ (2014, რეჟ. ნოა ჰოული), „ვაშინგტონ პოსტი: საიდუმლო მასალები“ (2017, რეჟ. სტივენ სპილბერგი) და სხვ.

ადრეული ცხოვრება
რობერტ ჯონ ოდენკირკი ბერვინში, ილინოისში დაიბადა. იგი ნეპერვილში იზრდებოდა. ოდენკირკი 7 დედმამიშვილიდან ერთ-ერთია. იგი ჩრდილოეთ ნეპერვილის სკოლაში სწავლობდა. მისი უმცროსი ძმა, ბილ ოდენკირკი, სცენარისტია.

სწავლობდა სამხრეთ ილინოისის უნივერსიტეტში (კარბონდეილი, ილინოისი).

ოდენკირკმა -ს უთხრა, რომ მასზე, როგორც კომიკოსზე, დიდი გავლენა მოახდინა მონტი პაითონის ჯგუფის მიერ გადაღებულმა 1969 წლის ფილმმა, სახელწოდებით „მონტი პაითონის მფრინავი ცირკი“.

კარიერა
1987 წლიდან 1991 წლამდე ოდენკირკი -ში მუშაობდა რობერტ სმიგელთან და კონან ო'ბრაიენთან ერთად.

1992 წელს იგი „ბენ შტილერის შოუში“ სცენარისტად და მსახიობად მუშაობდა. შოუმ „ემის ჯილდო“ მოიპოვა საუკეთესო სცენარისათვის.

1995 წელს ოდენკირკმა, დევიდ ქროსთან ერთად, კომედიური სკეტჩი-სერიალი, „. “ შექმნა. სერიალი ოთხ სეზონს მოიცავს. მათში მოწვეულ სტუმრებად მონაწილეობა მიუღიათ ისეთ კომიკოსებს, როგორებიც არიან სარა სილვერმენი, პოლ ფ. ტომპკინსი, ჯეკ ბლექი, ტომ კენი, ბრაიან პოსენი და სხვ.

2003 წელს ოდენკირკმა გადაიღო სრულმეტრაჟიანი ფილმი, სახელწოდებით „მალვინი ვახშამზე მიდის“, სადაც იგი კიტის როლს თამაშობს. ფილმმა დადებითი შეფასებები დაიმსახურა.

2006 წელს გამოვიდა ოდენკირკის ფილმი „მოდი, ციხეში წავიდეთ“. ფილმის სცენარის ავტორები ტომას ლენონი და რობერტ ბენ გარანტი არიან. ფილმში უილ არნეტი, დაქს შეფერდი და ჩი მაკბრაიდი მონაწილეობენ. ოდენკირკმა 2007 წელს გადაიღო „ძმები სოლომონები“. მისი სცენარის ავტორი უილ ფორტეა.

2009 წელს ოდენკირკი -ს დეტექტიური ტელესერიალის, „ “-ის სამსახიობო გუნდს შეუერთდა. იგი სერიალში ადვოკატი სოლ გუდმენის როლს ასრულებს.

ოდენკირკი კომედიური შოუს, „ “-ის აღმასრულებელი პროდუსერია.

2015 წელს გამოვიდა „ “-ის მიხედვით გადაღებული სერიალი, სახელწოდებით, „სჯობს, დაურეკოთ სოლს“. ბობ ოდენკირკი მასში მთავარ როლს ასრულებს. იგი ასევე ტელესერიალის პროდუსერია. ოდენკირკი 2017 წელს გამოსული -ის ფილმის, სახელწოდებით, „შეყვარებულის დღე“, თანასცენარისტი და პროდუსერია. იგი ასევე მცირე როლს თამაშობს ფილმში. ფილმის რეჟისორი მაიკლ სტივენსონია.

„ “-ში როლის შესრულების შემდეგ, ოდენკირკი უფრო მასშტაბურ პროექტებში ჩაერთო, როგორებიცაა: „მომნუსხველი წამი“ (2013, რეჟ. ჯეიმზ პონსოლდტი), „ვაშინგტონ პოსტი: საიდუმლო მასალები“ (2017, რეჟ. სტივენ სპილბერგი), „პატარა ქალები“ (2019, რეჟ. გრეტა გერვიგი) და სხვ.

ფილმოგრაფია
როგორც რეჟისორი
სისაკ გაბრიელიანი

სისაკ გაბრიელიანი (დ. 19 სექტემბერი, 1988, ერევანი) — სომეხი პოლიტიკოსი. 2019 წლიდან სომხეთის ეროვნული კრების წევრი.

ბიოგრაფია
დაიბადა 1988 წლის 19 სექტემბერს. 2007-2009 წლებში მსახურობდა სომხეთის შეიარაღებულ ძალებში. 2016 წელს დაამთავრა ერევნის სახელმწიფო უნივერსიტეტის ჟურნალისტიკის ფაკულტეტი. 2014-2018 წლებში იყო რადიო „თავისუფლება“-ს ჟურნალისტი. 2019 წლიდან არის სომხეთის ეროვნული კრების წევრი. ჰყავს მეუღლე და ერთი შვილი.
ფიფქია და მონადირე

„ფიფქია და მონადირე“ (ინგლ. ) — 2012 წლის ამერიკული ფანტასტიკის ჟანრის ფილმი, რომელიც გადაღებულია ძმები გრიმების მიერ შექმნილი გერმანულ ზღაპარზე, „ფიფქია“ დაყრდნობით. ფილმი წარმოადგენს რუპერტ სანდერსის სადებიუტო ნაწარმოებს, სადაც რეჟისორად მიიღო მონაწილეობა. ფილმის სცენარი შექმნეს ევან დაუგერტმა, ჯონ ლი ჰენკოკიმ და ჰოსეინ ამინიმ. ფილმში მონაწილეობენ მსახიობები: კრისტენ სტიუარტი, შარლიზ ტერონი, კრის ჰემსვორტი, სემ კლაფლინი და ბობ ჰოსკინსი. ფილმში მოქმედებები ფიფქიას გარშემო ვითარდება, რომელიც ბოროტი დედინაცვლის, დედოფალი რავენას, ტყვეობაში იზრდება. მას შემდეგ, რაც ფიფქია ტყეში გაიქცევა რავენა მონადირეს, ერიკს აგზავნის მის მოსაძებნად, სანაცვლოდ კი გარდაცვლილი ცოლის დაბრუნებას პირდება.

ფიფქია და მონადირე თეატრალურად გამოვიდა გაერთიანებულ სამეფოში 2012 წლის 30 მაისს, ხოლო შეერთებულ შტატებში 2012 წლის 1 ივნისს, – ის მიერ. ფილმი წარმატებული აღმოჩნდა და მსოფლიოს მასშტაბით 396,6 მილიონი აშშ დოლარი გამოიმუშავა 170 მილიონიანი ბიუჯეტის სანაცვლოდ. მიუხედავად იმისა, რომ კრიტიკოსები აქებდნენ წარმოების დიზაინსა და ვიზუალურ ეფექტებს, ტერონისა და ჰემსვორტის შესრულებებს, მუსიკალურ პარტიტურასა და მოქმედებათა თანმიმდევრულობებს, სტიუარტისა და კლაფლინის შესრულებებმა მიიღეს არაერთგვაროვანი შეფასება, ხოლო სცენარი მწვავედ გააკრიტიკეს. ფილმმა მიიღო ოსკარის ორი ნომინაცია საუკეთესო ვიზუალური ეფექტებისა და საუკეთესო კოსტიუმების დიზაინის ნომინაციებში ოსკარის 85-ე დაჯილდოებაზე.

ფილმის გაგრძელება, მონადირე: ზამთრის ომი გამოვიდა 2016 წლის 22 აპრილს, რომლის რეჟისორიც სედრიკ ნიკოლას-ტროიანი იყო.ფილმში ჰემსვორტმა, ტერონმა, კლაფლინმა და ნიკ ფროსტმა კვლავ განასახიერეს თავიანთი როლები, ხოლო ახალი პერსონაჟების როლები ემილი ბლანტმა და ჯესიკა ჩესტეინმა შეასრულეს. სტიუარტმა ამ ნაწილში მონაწილეობა არ მიიღო, მაგრამ ის მაინც გამოჩნდა საარქივო კადრებში.

წარმოება
განვითარება
ევან დოგერტიმ სცენარი თავდაპირველად 2003 წელს დაწერა, როდესაც იგი სწავლობდა ნიუ-იორკის უნივერსიტეტში. იმ დროს ზღაპრების მიხედვით ფილმების გადაღება არ იყო პოპულარული და დორგეტის აზრით „არავინ არ იცოდა თუ როგორ უნდა გაეკეთებინათ ეს".2011 წლის 4 მარტს თანაპროდიუსერის, პალაკ პატელის -ზე შეტყობინებების სერიამ დაადასტურა, რომ როლი სტიუარტს შესთავაზედ. უინონა რაიდერი თავდაპირველად დედოფალ რავენას როლზე განიხილებოდა, მაგრამ მოგვიანებით როლზე შარლის თერონი დამტკიცდა. ტომ ჰარდის, სავარაუდოდ პირველს შესთავაზეს ერიკის, მონადირის როლი, მაგრამ წინადადება უარყო. როგორც ჩანს, როლი ასევე შესთავაზეს მაიკლ ფასბენდერს და ჯონი დეპს, მაგრამ ორივე მათგანმა უარი განაცხადა. ამბობდნენ, რომ ვიგო მორტენსენი მოლაპარაკებებს აწარმოებდა ამ როლისთვის, მაგრამ საბოლოოდ ისევ თვითონვე განაცხადა უარი. არსებობს მოსაზრება, რომ ჰიუ ჯეკმანს შესთავაზეს როლი, მაგრამ მანაც უარი განაცხადა. 2011 წელს საბოლოოდ დამტკიცდა, რომ მონადირის როლს თორის ვარსკვლავი, კრის ჰემსვორთი შეასრულებდა.
მონადირე: ზამთრის ომი

მონადირე: ზამთრის ომი (ინგლ. : ' ) — 2016 წლის ამერიკული ფანტასტიკური ჟანრის მოქმედებითი სათავგადასავლო ფილმი. ფილმი არის ფიფქია და მონადირეს (2012) მეორე ნაწილი, სადაც მოქმედებები ხდება პირველი ფილმის შემდეგ და მანამდე. ზამთრის ომი ასევე არის სედრიკ ნიკოლას-ტროიანის სარეჟისორო სადებიუტო ნაწარმოები, რომელიც პირველ ფილმზე ვიზუალური ეფექტების ზედამხედველი იყო. სცენარი დაწერილი კრაიგ მაცინისა და ევან სპილიოტოპოულისის მიერ, ხოლო პერსონაჟები ევან დაიგჰეტიმ შექმნა. პირველი ფილმის მსგავსად ფილმში როლებს ასრულებენ: კრის ჰემსვორთი, შარლიზ ტერონი, ნიკ ფროსტი და სემ კლაფლინი. ფილმში ასევე წარმოდგენილია ახალი პერსონაჟები, რომლებსაც ემილი ბლანტი, ჯესიკა ჩესტეინი და რობ ბრაიდონი განასახიერებენ.

მონადირე: ზამთრის ომის პრემიერა შედგა ჰამბურგში 2016 წლის 29 მარტს, ხოლო აშშ – ში გამოვიდა 2016 წლის 22 აპრილს, – ის მიერ. ფილმმა კრიტიკოსების მხრიდან ზოგადად უარყოფითი შეფასებები მიიღო. კრიტიკოსთა დიდი ნაწილი აქებდა მსახიობთა შესრულებას და ვიზუალურ ეფექტებს, მაგრამ მაინც ფიქრობდნენ, რომ ფილმის გამოშვება საჭირო არ იყო. ფილმის შემოსავალმა მსოფლიოს მასშტაბით 165 მილიონი აშშ დოლარი შეადგინა 115 მილიონი დოლარის ბიუჯეტით.

წარმოება
განვითარება
თავდაპირველად დაგეგმილი იყო ფიფქია და მონადირის ფილმის გაგრძელება, რომლის რეჟისორიც კვლავ რუპერტ სანდერსი იქნებოდა. გაგრძელების გეგმები 2012 წლის აგვისტოში შეიცვალა და გადაწყდა, რომ ფილმი კონცენტრირებული იქნებოდა მონადირეზე. კომპანიამ რამდენიმე დღის შემდეგ გამოაცხადა, რომ ისინი არ იმუშავებდნენ გაგრძელებაზე. სხვა მოხსენებაში ნათქვამია, რომ -მა მუშაობა დაიწყო ფილმის გაგრძელებაზე, სადაც სტიუარტი კვლავ შეასრულებდა თავის როლს, ხოლო სანდერსი რეჟისორად აღარ იქნებოდა. დაიწერა სცენარი და გადაწყდა, რომ წარმოება დაიწყებოდა 2013 წელს, ხოლო ფილმი გამოვიდოდა 2015 წელს. 2014 წლის 4 ივნისს – მა გაავრცელა ინფორმაცია, რომ ფრენკ დარაბონტი, გევინ ო'კონორი და ანდრეს მუშჩიეტი განიხილებოდნენ ფილმის რეჟისორის პოსტზე. 2014 წლის 26 ივნისს - მა დაადასტურა, რომ დარაბონტი მოლაპარაკებებს აწარმოებდა გაგრძელების რეჟისორობისთვის.

2014 წლის 31 ივლისს ცნობილი გახდა, რომ ფილმის სახელწოდება იქნებოდა მონადირე და მასში სტიუარტი ფიფქიას არ განასახიერებდა. ორი წლის შემდეგ სტიუარტმა თქვა, რომ მან თავისი ნებით დატოვა როლი და სტუდიას მისი სცენებისთვის არქივის გამოყენება ურჩია. ჰემსვორტი და თერონი ფილმში კვლავ შეასრულებდნენ როლებს, ხოლო ახალი პერსონაჟის როლზე ემილი ბლანტს განიხილავდნენ. 2015 წლის 20 იანვარს დადასტურდა, რომ ფილმის რეჟისორი იყო ვიზუალური ეფექტების სპეციალისტი სედრიკ ნიკოლას-ტროიანი.

გადაღებები
ფილმის ძირითადი გადაღებები დაიწყო 2015 წლის 6 აპრილს. გადაღებები შედგა სარის საგრაფოში, ინგლისში, 2015 წლის აპრილში. გადაღებები მიმდინარეობდა 2015 წლის მაისიდან ივლისამდე ინგლისში, ვინდსორის გრეიტ პარკში და ისეთ ადგილებში, როგორიცაა სამხრეთ ტყე და ირმების პარკი, სნოუ ჰილთან ახლოს. გადაღებები ასევე მიმდინარეობდა ეპისკოპოსის სასახლესა და ადგილობრივ კათედრალში. 2015 წლის ივლისში გადაღებები ასევე გაიმართა ფაზლვუდში, დინის ტყეში.

რესურსები ინტერენტში
სათამაშო (ფილმი)

} ) - 1976 წელს გამოსული ფრანგული კინოკომედია, გადაღებული რეჟისორ ფრანსის ვებერის მიერ. მთავარ როლში პიერ რიშარი

სიუჟეტი
ფილმის მთავარი გმირი ჟურნალისტი ფრანსუა პერენია (პიერ რიშარი).
15 თვიანი უმუშევრობის შემდეგ გაზეთ « »-ში დასაქმდება, რომლის მმართველი პიერ ლამბარ-კოშეა. იგი ნამდვილი დიქტატორია, პატივმოყვარეა და არ სცემს პატივს თანამშრომლებს. ერთს სამსახურიდან იმიტომ გააგდებს რომ ოფლიანი ხელი აქვს.

პირველ დავალებაზე ფრანსუა, რეპორტაჟის გასაკეთებლად თავისი უფროსის სათამაშოების მაღაზიაში წავა. ამ დროს მაღაზიაში ლამბარ-კოშეს შვილი ერიკი შევა, დაბადების დღის საჩუქრის საყიდლად და ფრანსუას აირჩევს. მაღაზიის შეშინებული თანამშრომლები ფრანსუას თხოვენ რომ სათამაშოს როლი ითამაშოს, თუ არადა მისი მფლობელი სამსახურიდან გაუშვებს. პერენი ბანკის ვალების გამო, იძულებულია დათანხმდეს თავხედი ბავშვის კაპრიზებს. ფრანსუას ერიკი მამამისის მდიდრულ სახლში წაიყვანს. პიერი ბოდიშს მოუხდის თანამშრომელს, პრემიას გამოუწერს და სახლში გაუშვებს, მაგრამ ერიკი დაიჩემებს, ჩემი საჩუქარია და აქ დარჩებაო. პიერს ბავშვი ყოფილი ცოლისგან ერთი კვირით ყავს გამოშვებული და სურს რომ ყველა პირობა შეუსრულოს, რის გამოც ფრანსუას შესაბამისი ანაზრაურებით დარჩენას სთხოვს. ერიკს თავისი თავხედური თამაშებით გაწამებული ჰყავს სახლის მოსამსახურეები. მალე ფრანსუასაც გამოიყვანს წყობიდან და ისიც ოთახში ჩაკეტავს. ხმაურზე გაბრაზებული მამამისი გამოვა და მიზეზს იკითხავს, ერიკი კი გადაარჩენს, ვთამაშობთო.

ფრანსუა თანდათან ეჩვევა სიტუაციას და ბავშვს დაუმეგობრდება, რის გამოც მამამისს დიდ პატივში ჰყავს. პიერის მეორე ცოლი კრისტინი, იმავე საღამოს ხალხთან დაამცირებს ფრანსუას, რის გამოც ყველაფერი ყელში ამოუვა და უფროსის სახლს დატოვებს. სახლში მისულს ცოლი შეაქებს, ნუ გეშინია ყველაფერს გავუმკლავდებითო. რამდენიმე საათში გაზეთის მთავარი რედაქტორი ბლენაკი თხოვს, დაბრუნდეს ერიკთან და გააგრძელოს თამაში. ფრანსუა დაბრუნდება და გააგრძელებს ბავშვთან ერთად თამაშს. მათ ბევრის უფლებებს აძლებს პიერი და ორივეც სარგებლოს. ისინი ყველგან როგორც უნდათ ისე იქცევიან და ფრანსუა კრისტიანს წინა საღამოს შერცხვენისთვის აუზში ჩააგდებს. მოიმატებს ლამბალ-კოშეთი უკმაყოფილო ჟურნალისტების რიცხვი. ფრანსუა და ერიკი გადაწყვეტენ გამოუშვან გაზეთი „სათამაშო“, სადაც პიერის შავ-ბნელ საქმეებს გამოაშკარავებენ და « »-ს ყველა თანამშრომლის სურათს დაბეჭდავენ, როგორც მისი სათამაშოები. უფროსს არ მოეწონება მათი საქციელი და ფრანსუას გაესაუბრება. მის მოსყიდვას გადაწყვეტს, ეტყვის რომ ასეთ თამაშს დაანებოს თავი და კარგ თანამდებობაზე დანიშნავს. ერიკიც თანდათან გამოსწორდება, აღარაა ისეთი თავხედი. ფრანსუა არ მიიღებს უფროსის წინადადებას, თავისი გაზეთის გამოცემას გააგრძელებს და « »-ს თანამშრომლებს დაურიგებს.

ლამბარ-კოშე გადაწყვეტს ბავშვს წაიყვანოს პირველ ცოლთან, თუმც ერიკი არ გაჩერდება, ავტომობილიდან გადმოხტება და პერენს ჩაეხუტება.

მსახიობები
მსახიობები
ჯილდოები
საინტერესო ფაქტები
1982 წელს წელს ამერიკელმა რეჟისორმა რიჩარდ დონერმა გადაიღო ფილმის რემეიკი იგივე სახელწოდებით, რომელიც იმ წელს 20 საუკეთესო ფილმს შორის მოხვდა.
ინგლისის საფეხბურთო ლიგა 1

ინგლისის საფეხბურთო ლიგა 1 (შემოკლებით ლიგა ერთი, ან სპონსორიდან გამომდინარე ლიგა ერთი ) - მეორე საფეხბურთო დივიზიონი ინგლისის საფეხბურთო ლიგაში და პოზციით მესამე დონის ჩემპიონატი ინგლისის საფეხბურთო ლიგების სისტემაში.

ლიგა ერთი დაარსდა 2004–2005 წლების სეზონში და ის არის მანამდე არსებული მეორე დივიზიონის მემკვიდრე. პრემიერლიგის შექმნამდე იგივე პოზიცია ჰქონდა საფეხბურთო ლიგის მესამე დივიზიონს.

დღეისთვის ლიგა ერთის ყველაზე დიდხნიანი წევრები არიან პიტერბორო და ჯილინგემი, ორივე კლუბი ლიგას შეუერთდა 2012–13 სეზონში. ამჟამად ლიგა ერთში ირიცხება პრემიერლიგაში ნამყოფი რვა კლუბი, ესენია: სუინდონ თაუნი (1993–94), იფსუიჩ თაუნი (2000–02), ჩარლტონ ატლეტიკი (1995–2007), პორტსმუთი (2003–10), ბლეკპული (2010–11), უიგან ატლეტიკი (2005–13), სანდერლენდი (2007–17) და ჰალ სიტი (2016–17).

სტრუქტურა
ლიგა ერთი შედგება 24 კლუბისთან. სეზონის განმავლობაში ყველა მათგან ერთმანეთთან ატარებს ორ მატჩს (ერთი სახლში, ერთი გასვლაზე). გამარჯვების ქულაა 3, ფრის 1 და წაგების 0. სეზონის ბოლოს ტურნირის საბოლოო ცხრილი დგინდება შემდეგი კრიტერიუმებით: დაგროვებული ქულები, ბურთების სხვაობა, გატანილი გოლები, შედეგების დაჯგუფება ორ ან მეტ კლუბს შორის (რანჟირება ხდება პირველი სამი კრიტერიუმის მიხედვით) და საბოლოო პლეი-ოფის მატჩები.

ყოველი სეზონის ბოლოს ორი საუკეთესო გუნდი და პლეი-ოფის გამარჯვებული, რომელიც იმართება მესამედან მეექვსე ადგილებს შორის არსებულ კლუბებს შორის, გადადის ერთით მაღალ ინგლისის საფეხბურთო ლიგის ჩემპიონშიპში, ხოლო მათ ადგილს იკავებს ჩემპიონშიპიდან გავარდნილები.

ანალოგიურად, ლიგა ერთის ბოლო ოთხი ადგილზე გასულები ვარდებიან ლიგა ორში, ხოლო ლიგა ორის პირველი სამი ადგილოსანი და პლეი-ოფის გამარჯვებული გადმოდის ლიგა ერთში.

მიმდინარე შემადგენლობა
2020–21 სეზონის ლიგა ერთის კლუბების სია.

ლიგა ერთში აღზევებული გუნდები
პლეი-ოფის შედეგები
გავარდნილი კლუბები სეზონების მიხედვით
ლიგა დაატოვებინეს 2019 წელს ფინანსური დარღვევების გამო.

ბომბარდირები სეზონების მიხედვით
მხოლოდ 35 თამაშში. სეზონი გაუქმდა კორონავირუსის გამო
ნატალია ორლოვსკაია

ნატალია კონსტანტინეს ასული ორლოვსკაია (დ. 29 მარტი, 1920, თბილისი — გ. 11 მაისი, 2014) — ფილოლოგი, მთარგმნელი და პედაგოგი. ფილოლოგიის მეცნიერებათა დოქტორი (1966), თბილისის სახელმწიფო უნივერსიტეტის პროფესორი. საქართველოს მეცნიერებათა დამსახურებული მოღვაწე.

ბიოგრაფია
ნატალია ორლოვსკაიამ დაამთავრა თბილისის სახელმწიფო უნივერსიტეტის ინგლისური ენისა და ლიტერატურის ფაკულტეტი; იმავე უნივერსიტეტის ასპირანტურა; თბილისის სახელმწიფო კონსერვატორიის ფორტეპიანოს კლასი. 1945 წლიდან მუშაობდა თბილისის სახელმწიფო უნივერსიტეტში, დასავლეთ ევროპის ენისა და ლიტერატურის ფაკულტეტზე. კითხულობდა ლექციების კურსს „საზღვარგარეთის ლიტერატურის ისტორია“, „- საუკუნეების ინგლისური ლიტერატურის ისტორია“. მუდმივად მონაწილეობდა სამეცნიერო კონფერენციებში: მოსკოვი, ლენინგრადი, ოდესა, კიევი, მინსკი. საკანდიდატო დისერტაცია დაიცვა 1946 წელს თემაზე „თეკერეის შემოქმედება“, ხოლო სადოქტორო დისერტაცია 1966 წელს თემაზე: „საქართველო - საუკუნეების დასავლური ლიტერატურის ისტორიაში“. მრავალი სამეცნიერო სტატიისა და მონოგრაფიის ავტორი. ფლობდა ინგლისურ და ფრანგულ ენებს. ღირსების ორდენის კავალერი. ქალაქ თბილისში, სულხან-საბას ქუჩის 6 ნომერში გახსნილია ნატალია ორლოვსკაიას მემორიალური დაფა.
ჯუმანჯი: კეთილი იყოს თქვენი მობრძანება ჯუნგლებში

ჯუმანჯი: კეთილი იყოს თქვენი მობრძანება ჯუნგლებში (ინგლ. : ) — 2017 წლის ამერიკული ფანტასტიკური ჟანრის სათავგადასავლო კომედიური ფილმი, რომლის რეჟისორია ჯეიკ კასდანი. ფილმში მთავარ როლებს ასრულებენ: დუეინ ჯონსონი, ჯეკ ბლეკი, კევინ ჰარტი, კარენ გილანი, ნიკ ჯონასი და ბობი კანავალი. ეს არის ჯუმანჯის ფრენჩაიზის მესამე ნაწილი, ზათურა: კოსმოსური თავგადასავალის (2005) შემდეგ. ფილმი ასევე არის ჯუმანჯის (1995) პირდაპირი გაგრძელება, რომელიც დაფუძნებულია კრის ვან ალსბურგის 1981 წლის ამავე სახელწოდების საბავშვო წიგნზე. სიუჟეტში ყურადღება გამახვილებულია თინეიჯერთა ჯგუფზე, ვიდეო-თამაშში წინა ფილმის მოვლენებიდან ოცდაერთი წლის შემდეგ მოხვდნენ. ისინი თამაშში აღმოჩნდნენ, როგორც ავატარები, რომლებიც ცდილობენ შეასრულონ დავალებები სხვა მოთამაშესთან ერთად, რომელიც ვირტუალურ სამყაროში 1996 წლიდან იყო ჩარჩენილი.

მთავარი გადაღებები დაიწყო ჰონოლულუში 2016 წლის სექტემბერში და დასრულდა ატლანტაში დეკემბერში. ფილმი მოიცავს ცნობილ ცნობებს პირველი ფილმის შესახებ, მთავარი მსახიობის, რობინ უილიამსის პატივსაცემად. ჯუმანჯი: კეთილი იყოს თქვენი მობრძანება ჯუნგლებში-ის პრემიერა - ში პარიზში, 2017 წლის 5 დეკემბერს შედგა და თეატრალურად გამოვიდა შეერთებულ შტატებში 20 დეკემბერს, 3, 3, , და 4 ფორმატებში -სა და -ის ეტიკეტის ქვეშ. ფილმმა ზოგადად დადებითად შეფასებები მიიღო კრიტიკოსებისგან, რომლებმაც მას „სასიამოვნო სიურპრიზი“ უწოდეს. ფილმმა მსოფლიოს მასშტაბით 962 მილიონ დოლარზე მეტი გამოიმუშავა, რითაც ის 2017 წლის მე-5, ყველაზე მაღალშემოსავლიანი ფილმი გახდა. ფილმის გაგრძელება, ჯუმანჯი: შემდეგი ეტაპი გამოვიდა 2019 წლის დეკემბერში.

წარმოება
მსახიობთა შერჩევა
2016 წლის 15 აპრილს იტყობინებოდა, რომ დუეინ ჯონსონი და კევინ ჰარტი ფილმში მონაწილეობის მისაღებად მოლაპარაკებებს აწარმოებდნენ (თუმცა ორივე მსახიობს სხვა პროექტებიც ჰქონდათ). თვის ბოლოს ჯონსონმა დაადასტურა ეს ინფორმაცია ინსტაგრამის საშუალებით. ივლისში გავრცელდა ინფორმაცია, რომ ნიკ იოონასი შეუერთდა ფილმის მსახიობებს ჯონსონთან, ჰართთან და ჯეკ ბლექთან ერთად. შემდეგ თვეში ჯონსონმა თქვა, რომ ფილმი არ იქნებოდა ახალი შინაარსიდან დაწყებული, არამედ 1995 წლის ფილმი გაგრძელდებოდა. ასევე ცნობილი გახდა, რომ მსახიობებს შორის კარენ გილანი იქნებოდა. 2016 წლის ნოემბერში ბობი კანავალმა დაადასტურა, რომ ფილმში მიიღებდა მონაწილეობას ხოლო 2016 წლის დეკემბერში ტიმ მათესონი შეუერთდა მსახიობებს.

გადაღებები
ძირითადი გადაღებები დაიწყო 2016 წლის 19 სექტემბერს, ჰავაიში, ჰონოლულუში, პირველ რიგში კუულოას რანჩის ნაკრძალში. ფილმის გადაღებები 8 დეკემბერს ატლანტაში, ჯორჯიის შტატში დასრულდა.

მუსიკალური გაფორმება
თავდაპირველად ხელი მოაწერეს ჯეიმზ ნიუტონ ჰოვარდთან, რომელსაც ფილმისთვის მუსიკალური ნაწარმოები უნდა შეექმნა, მოგვიანებით კი ის ჰენრი ჯეკმანმა ჩაანაცვლა, ფილმის გამოსვლის თარიღი კი ექვსი თვით გადაიდო.

ფილმის გამოსვლა
2015 წლის აგვისტოში სონიმ ფილმს გამოსვლის თარიღად 2016 წლის 25 დეკემბერი გამოაცხადა. მას შემდეგ, რაც გადაღებები 2016 წლის სექტემბრამდე არ დაიწყო, გამოშვება გადაიდო 28 ივლისამდე, შემდეგ კი 2017 წლის 20 დეკემბრამდე.

2017 წლის 29 ნოემბერს ცნობილი გახდა, რომ -ს წევრებს აშშ-ში ფილმის ბილეთებზე ადრეული წვდომა ექნებოდათ. ფილმის ჩვენების უფლება 1 200-მდე თეატრმა შეიძინა და 1.9 მილიონი აშშ დოლარი გამომუშავდა. ფილმის პრემიერა 2 ფორმატში 2018 წლის 12 იანვარს შედგა.